6 साल से शो से दूर दिशा वकानी की वापसी पर असित मोदी बोले- मैं उन्हें फोर्स नहीं कर सकता
Will Disha Vakani return to Taarak Mehta Ka Ooltah Chashmah? Asit Kumar Modi On his struggles in finding a new Daya Ben and his and Disha Vakani's return.  टीवी शो तारक मेहता का उल्टा चश्मा के प्रोड्यूसर असित कुमार मोदी ने हाल ही में बताया कि वो नई दया बेन की तलाश कर रहे हैं, लेकिन उन्हें दिशा वकानी जैसा परफेक्शन नहीं मिल पा रहा है
टीवी शो तारक मेहता का उल्टा चश्मा के प्रोड्यूसर असित कुमार मोदी ने हाल ही में बताया कि वो नई दया बेन की तलाश कर रहे हैं, लेकिन उन्हें दिशा वकानी जैसा परफेक्शन नहीं मिल पा रहा है। इतना ही नहीं असित ने कहा कि वो भी चाहते हैं कि दया यानी दिशा शो में वापस आ जाएं लेकिन अब उनके दो बच्चे और फैमिली है, ऐसे में वो अगर काम नहीं करना चाहती तो उन्हें फोर्स नहीं किया जा सकता है।
शो छोड़ने के बाद नया एक्टर खोजना चैलेंजिंग होता है
न्यूज 18 को दिए इंटरव्यू में असित से सवाल किया गया क्या कलाकारों के जाने से शो पर बुरा असर पड़ा है। इस पर उन्होंने कहा- हां ये मुश्किल नहीं बल्कि बहुत बड़ा चैलेंज हो जाता है। एक्टर के जरिए ही कोई भी कहानी बताई जाती है, लोगों को उस कलाकर की आदत लग जाती है। ऐसे में जब एक्टर बदल जाते हैं, तो मुश्किल होती है। मैं भी चाहता हूं कि सब एक साथ रहें। हम एक डेली शो चला रहे, जिस कारण हमें 24 घंटे काम करना होता है।'
मैं भी चाहता हूं कि दिशा वकानी शो में वापस आ जाएं
असित से जब शो में दिशा वकानी की वापसी पर सवाल किया गया, तो उन्होंने कहा- 'मैं अब इस सवाल का जवाब देते-देते थक चुका हूं और चाहता हूं कि मुझसे कोई बात न पूछे। लेकिन क्योंकि मैं शो का प्रोड्यूसर हूं, मुझे इसका जवाब देना होगा। मैं भी चाहता हूं कि दिशा शो में वापस आ जाएं।
दिशा जैसी एक्ट्रेस खोज रहा हूं, जो लोगों को इम्प्रेस कर दे
असित ने आगे कहा- ‘मैं ये नहीं कहता कि मुझे दिशा को रिप्लेस करने का डर है, लेकिन इस रोल के लिए मैं परफेक्शन खोज रहा हूं। दिशा की जगह लेना नामुमकिन जैसा है। उनकी परफॉर्मेंस जबरदस्त थी, मैं उनके जैसी एक्ट्रेस खोज रहा हूं, जो सभी अपने अंदाज से इम्प्रेस कर सके। हो सकता है कि इसमें समय लग जाए, लेकिन दया बेन जल्द ही आपके सामने होगी।’
'दिशा मेरी बहन जैसी हैं और वो अभी अपनी फैमिली और साथ वक्त बिताना चाहती हैं। उनके दो बच्चे हैं। ऐसे में अगर वो काम नहीं करना चाहती हैं तो मैं उन्हें फोर्स नहीं कर सकता हूं।'
दया को रिप्लेस करना मुश्किल है
असित ने आगे कहा- मैं अब नई दया बेन की तलाश कर रहा हूं। लेकिन उनका किरदार निभाना इतना आसान नहीं है। सभी को पता है कि दिशा ने इसे बेहतरीन तरीके से निभाया है। उन्हें आज भी शो पर मिस किया जाता है। ऐसे में उनकी जगह किसी नए एक्टर को रिप्लेस करना मुश्किल होता है।
लोग मेहनत से थक जाते हैं तो शो छोड़ देते हैं
हम हमेशा कोशिश करते हैं कि अगला एपिसोड पहले से ज्यादा बेहतर हो, ऐसे में हमें बहुत मेहनत करनी होती है। कुछ लोग जब मेहनत करके थक जाते हैं, तो शो छोड़ देते हैं। जबकि कुछ लोग सीरियल में इतने लंबे समय से जुड़े हैं कि वो अब कुछ अलग करना चाहते हैं। सबके अपने-अपने कारण हैं।
ऑडियंस का प्यार पाना आसान नहीं 
‘मैं हमेशा सभी को कहता हूं कि ऑडियंस से प्यार पाना इतना आसान नहीं होता है। हमें लगातार मेहनत करनी होती है, ताकि हमें लोगों से प्यार मिलता रहे। मेरा मानना है कि हमें लगातार मेहनत करनी होगी, जिससे हम लोगों से जुड़े रह सकें।’